
Európsky parlament,
–	so zreteľom na návrh Komisie pre Radu (COM(2023)0064),
–	so zreteľom na článok 2 ods. 1 a článok 81 ods. 3 Zmluvy o fungovaní Európskej únie, v súlade s ktorými Rada konzultovala s Európskym parlamentom (C9-0026/2023),
–	so zreteľom na článok 82 rokovacieho poriadku,
–	so zreteľom na správu Výboru pre právne veci (A9-0355/2023),
1.	schvaľuje zmenený návrh Komisie;
2.	vyzýva Komisiu, aby zmenila svoj návrh v súlade s článkom 293 ods. 2 Zmluvy o fungovaní Európskej únie;
3.	vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.	žiada Radu o opätovnú konzultáciu, ak má v úmysle podstatne zmeniť návrh Komisie;
5.	poveruje svoju predsedníčku, aby postúpila túto pozíciu Rade, Komisii a národným parlamentom.

Pozmeňujúci návrh		1
Návrh rozhodnutia
Odôvodnenie 2
	

	Text predložený Komisiou
	Pozmeňujúci návrh

	(2)	Francúzsko poskytlo informácie, z ktorých vyplýva, že má osobitný záujem rokovať o návrhu dohody predloženom Komisii z dôvodu výnimočných hospodárskych, kultúrnych, historických, sociálnych a politických väzieb medzi Francúzskom a Alžírskom.
	(2)	Francúzsko poskytlo informácie, z ktorých vyplýva, že z dôvodu výnimočných hospodárskych, kultúrnych, historických, sociálnych a politických väzieb medzi Francúzskom a Alžírskom má Francúzsko osobitný záujem na rokovaniach o dvojstrannej dohode s Alžírskom, ktorej návrh bol zaslaný Komisii.



Pozmeňujúci návrh		2
Návrh rozhodnutia
Odôvodnenie 8
	

	Text predložený Komisiou
	Pozmeňujúci návrh

	(8)	Väčšina otázok, ktorými sa má zaoberať návrh dohody medzi Francúzskom a Alžírskom, má vplyv na acquis Únie, najmä na právne predpisy EÚ týkajúce sa vecí rodinného práva. Otázky, na ktoré sa vzťahujú takéto medzinárodné záväzky, preto patria do výlučnej vonkajšej právomoci Únie. Členské štáty môžu rokovať o takýchto záväzkoch alebo ich prijímať len v prípade, ak sú na to splnomocnené Úniou v súlade s článkom 2 ods. 1 Zmluvy o fungovaní Európskej únie (ZFEÚ) v spojení s hmotnoprávnym základom článku 81 ods. 3 ZFEÚ.
	(8)	Niektoré z otázok, ktorými sa má zaoberať návrh dohody medzi Francúzskom a Alžírskom, majú vplyv na príslušné acquis Únie týkajúce sa vecí rodinného práva. Otázky, na ktoré sa vzťahujú takéto medzinárodné záväzky, preto patria do výlučnej vonkajšej právomoci Únie. Členské štáty môžu rokovať o takýchto záväzkoch alebo ich prijímať len v prípade, ak ich na to zákonodarca Únie splnomocní podľa článku 2 ods. 1 Zmluvy o fungovaní Európskej únie (ZFEÚ) v súlade s legislatívnym postupom uvedeným v článku 81 ods. 3 ZFEÚ.



Pozmeňujúci návrh		3
Návrh rozhodnutia
Článok 1 – odsek 1 – zarážka 1
	

	Text predložený Komisiou
	Pozmeňujúci návrh

	—	informovať Alžírsko, že Európska komisia sa zúčastní na rokovaniach ako pozorovateľ a bude informovaná o akomkoľvek pokroku a výsledkoch dosiahnutých počas rôznych fáz rokovaní,
	—	informovať Alžírsko, že Európska komisia sa môže zúčastniť na rokovaniach ako pozorovateľ a bude informovaná o akomkoľvek pokroku a výsledkoch dosiahnutých počas rôznych fáz rokovaní,



Pozmeňujúci návrh		4
Návrh rozhodnutia
Článok 1 – odsek 1 – zarážka 2
	

	Text predložený Komisiou
	Pozmeňujúci návrh

	—	vyzvať Alžírsko, aby zvážilo pristúpenie k základným dohovorom týkajúcim sa vecí v oblasti rodinného práva, ktoré vypracovala Haagska konferencia o medzinárodnom práve súkromnom, a začalo dôkladnú analýzu dôvodov, ktoré v tom zatiaľ Alžírsku bránia;
	—	vyzvať Alžírsko, aby zvážilo pristúpenie k základným dohovorom týkajúcim sa vecí v oblasti rodinného práva, ktoré vypracovala Haagska konferencia o medzinárodnom práve súkromnom, a začalo analýzu najvhodnejších prostriedkov na odstránenie prekážok, ktoré v tom zatiaľ Alžírsku bránia;



Pozmeňujúci návrh		5
Návrh rozhodnutia
Článok 1 – odsek 1 – zarážka 3
	

	Text predložený Komisiou
	Pozmeňujúci návrh

	—	informovať Alžírsko, že po ukončení rokovaní sa pred tým, ako sa zmluvným stranám umožní uzavrieť dohodu, vyžaduje povolenie Rady Európskej únie,
	—	informovať Alžírsko, že po ukončení rokovaní sa pred tým, ako sa Francúzsku umožní uzavrieť dohodu, vyžaduje povolenie Rady Európskej únie,



Pozmeňujúci návrh		6
Návrh rozhodnutia
Článok 1 – odsek 1 – zarážka 4
	

	Text predložený Komisiou
	Pozmeňujúci návrh

	—	informovať Alžírsko, že v povolení Rady Európskej únie uzavrieť dohodu na základe návrhu Komisie sa môže stanoviť, že dohoda môže mať časovo obmedzenú platnosť (napríklad päť rokov), pričom následne môže byť potrebné jej prehodnotenie;
	—	informovať Alžírsko, že v povolení Rady Európskej únie uzavrieť dohodu na základe návrhu Komisie sa môže stanoviť, že dohoda môže mať časovo obmedzenú platnosť, eventuálne automatické predĺženie, ktoré sa uvedie v rozhodnutí Európskeho parlamentu a Rady o uzatvorení dohody;



Pozmeňujúci návrh		7
Návrh rozhodnutia
Článok 1 – odsek 1 – zarážka 4 a (nová)
	

	Text predložený Komisiou
	Pozmeňujúci návrh

	
	—	vložiť ustanovenie, podľa ktorého možno dohodu úplne alebo čiastočne vypovedať alebo príslušné ustanovenia dohody priamo nahradiť v prípade uzavretia následnej dohody medzi Úniou alebo Úniou a jej členskými štátmi na jednej strane a Alžírskom na strane druhej alebo pristúpenia Alžírska k príslušným haagskym dohovorom;



Pozmeňujúci návrh		8
Návrh rozhodnutia
Článok 1 – odsek 1 – zarážka 5
	

	Text predložený Komisiou
	Pozmeňujúci návrh

	—	vložiť ustanovenie v tom zmysle, že rozhodnutia, ktoré boli vo Francúzsku uznané na základe tejto dohody sa nemôžu následne šíriť do iných členských štátov EÚ,
	—	vložiť ustanovenie v tom zmysle, že rozhodnutia, ktoré boli vo Francúzsku uznané na základe tejto dohody sa nemôžu následne šíriť do iných členských štátov EÚ podľa práva Únie;



Pozmeňujúci návrh		9
Návrh rozhodnutia
Článok 1 – odsek 1 – zarážka 6
	

	Text predložený Komisiou
	Pozmeňujúci návrh

	—	zabezpečiť, aby ustanovenia týkajúce sa práva odmietnuť doručenie písomností boli v súlade s ustanoveniami článku 12 ods. 3 prepracovaného nariadenia o doručovaní písomností, čo znamená, že adresát môže odmietnuť doručenie písomností buď v čase doručenia, alebo do dvoch týždňov od času doručenia;
	—	zabezpečiť, aby ustanovenia dohody vyrokovanej s Alžírskom boli v súlade s príslušným acquis Únie a haagskymi dohovormi;

